CELEX: 32020R0570
Language: hu
Date: 2020-01-28 00:00:00
Title: A Bizottság (EU) 2020/570 felhatalmazáson alapuló rendelete (2020. január 28.) a 748/2012/EU rendeletnek a légi járművek és repüléstechnikai termékek, alkatrészek és berendezések folyamatos légialkalmasságának biztosítására vonatkozó szabályok 1321/2014/EU rendelettel való összehangolása tekintetében történő módosításáról és helyesbítéséről (EGT-vonatkozású szöveg)

27.4.2020   
               
               
                  HU
               
               
                  Az Európai Unió Hivatalos Lapja
               
               
                  L 132/1
               
            
         A BIZOTTSÁG (EU) 2020/570 FELHATALMAZÁSON ALAPULÓ RENDELETE
         (2020. január 28.)
         a 748/2012/EU rendeletnek a légi járművek és repüléstechnikai termékek, alkatrészek és berendezések folyamatos légialkalmasságának biztosítására vonatkozó szabályok 1321/2014/EU rendelettel való összehangolása tekintetében történő módosításáról és helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 19. cikke (1) bekezdésére,
         mivel:
         
                     (1)
                  
                  
                     Az 1321/2014/EU bizottsági rendelet (2) módosítására (3) került sor annak érdekében, hogy az rugalmasabb követelményeket állapítson meg a könnyű légi járművek karbantartására vonatkozóan, valamint hogy kiegészítse a repülésbiztonsági kockázatkezelési követelményeket azon szervezetek tekintetében, amelyek az üzembentartási engedélyek birtokosai által üzemeltetett légi járművek folyamatos légialkalmasságát irányítják. A módosítás egyik következménye, hogy a légi járművek folyamatos légialkalmasságának biztosítása érdekében meghozandó, korábban az 1321/2014/EU rendelet I. mellékletében (M. rész) meghatározott intézkedéseket most – a légi jármű típusától és a művelettől függően – az említett rendelet I. melléklete (M. rész), Vb. melléklete (ML. rész), Vc. melléklete (CAMO-rész) és Vd. melléklete (CAO-rész) tartalmazza.
                  
               
                     (2)
                  
                  
                     mivel a 748/2012/EU bizottsági rendelet (4) I. mellékletének (21. rész) a légialkalmassági bizonyítványokra, a javítási terv jóváhagyására és a repülési engedélyekre vonatkozó rendelkezései csak az 1321/2014/EU rendelet I. mellékletére (M. rész) hivatkoznak, a 748/2012/EU bizottsági rendelet említett I. mellékletét (21. rész) módosítani kell, hogy rendelkezéseit hozzá lehessen igazítani az 1321/2014/EU rendelet mellékleteinek új szerkezetéhez.
                  
               
                     (3)
                  
                  
                     A 748/2012/EU rendelet I. mellékletének 21.A.604. b) pontja értelmezhető úgy, hogy az európai műszaki szabványrendelet szerinti engedéllyel nem rendelkező kérelmezők esetében a segédhajtómű tervmódosításainak jóváhagyásakor – a kisebb jelentőségűnek minősített módosítások tekintetében – a 748/2012/EU rendelet I. mellékletének D. alrésze helyett az említett rendelet I. mellékletének E. alrészét kell alkalmazni. A 748/2012/EU rendeletet ezért helyesbíteni kell annak egyértelművé tétele érdekében, hogy ezekben az esetekben az említett rendelet I. mellékletének D. alrésze alkalmazandó.
                  
               
                     (4)
                  
                  
                     A 748/2012/EU rendelet I. melléklete G. alrészének 21.A.165. pontjában szereplő, a repülőgépek szén-dioxid-kibocsátásának csökkentésére vonatkozó határértékkel kapcsolatos követelmények nincsenek egyértelműen meghatározva, és nincsenek összehangolva az említett rendelet I. mellékletének F. alrészében szereplő azonos követelményekhez. A 748/2012/EU rendeletet ezért helyesbíteni kell.
                  
               
                     (5)
                  
                  
                     A 748/2012/EU rendelet I. mellékletének 21.A.93. c) pontjában szereplő rendelkezés a típusalkalmassági bizonyítványokra vagy a korlátozott típusalkalmassági bizonyítványokra hivatkozik, holott annak a típusalkalmassági bizonyítványok vagy korlátozott típusalkalmassági bizonyítványok módosításaira kellene utalnia. A 748/2012/EU rendeletet ezért helyesbíteni kell.
                  
               
                     (6)
                  
                  
                     Az e rendeletben előírt intézkedések összhangban vannak az Európai Unió Repülésbiztonsági Ügynöksége által az (EU) 2018/1139 rendelet 76. cikke (1) bekezdésének megfelelően benyújtott 05/2016. (5) és 06/2016. (6) számú véleménnyel,
                  
               ELFOGADTA EZT A RENDELETET:
         
            1. cikk
            A 748/2012/EU rendelet a következőképpen módosul és kerül helyesbítésre:
            
                        1.
                     
                     
                        az 1. cikk (2) bekezdésének d) pontját el kell hagyni;
                     
                  
                        2.
                     
                     
                        az I. melléklet az e rendelet mellékletében foglaltaknak megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. március 24-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.
         
         
            (2)  A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 362., 2014.12.17., 1. o.).
         
            (3)  A Bizottság (EU) 2019/1383 végrehajtási rendelete (2019. július 8.) az 1321/2014/EU rendeletnek a légialkalmasság-irányító szervezetek repülésbiztonsági menedzsmentrendszerei és az általános célú légi közlekedésben részt vevő légi járművek karbantartására és légialkalmasságának irányítására vonatkozó feltételek egyszerűsítése tekintetében történő módosításáról és helyesbítéséről (HL L 228., 2019.9.4., 1. o.).
         
            (4)  A Bizottság 748/2012/EU rendelete (2012. augusztus 3.) a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról (HL L 224., 2012.8.21., 1. o.).
         
            (5)  05/2016. sz. vélemény: Az általános célú légi közlekedésre vonatkozó M. rész felülvizsgálatával foglalkozó munkacsoport (második fázis).
         
            (6)  06/2016. sz. vélemény: A repülésbiztonsági menedzsmentrendszerrel (SMS) kapcsolatos követelmények beépítése az 1321/2014/EU bizottsági rendeletbe – M. rész, SMS.
      
      
         
            MELLÉKLET
            A 748/2012/EU rendelet I. melléklete (21. rész) a következőképpen módosul:
            
                        1.
                     
                     
                        a tartalomjegyzékben a II. függelékre való hivatkozás helyébe a következő szöveg lép:
                        „II. függelék – 15a. és 15c. számú EASA-űrlap – Légialkalmassági felülvizsgálati bizonyítvány”;
                     
                  
                        2.
                     
                     
                        a 21.A.93. c) 2. pont helyébe a következő szöveg lép:
                        
                                    „2.
                                 
                                 
                                    a c) pont első mondatában meghatározott időtartam meghosszabbítása iránti kérelmet nyújt be az eredeti kérelem tekintetében, és új időpontot javasol a jóváhagyás megadására vonatkozóan. Ebben az esetben a kérelmező az általa megválasztott időpontig biztosítja az ügynökség által a 21.A.101. ponttal összhangban kidolgozott és a 21.B.105. ponttal összhangban közölt típusalkalmassági tanúsítási alapnak, az üzemeltetési alkalmassági adatok jóváhagyási alapjának és környezetvédelmi követelményeknek való megfelelést. Ez az időpont azonban a nagy repülőgépek és nagy forgószárnyas légi járművek esetében a típusalkalmassági bizonyítvány vagy korlátozott típusalkalmassági bizonyítvány módosítására vonatkozó kérelem jóváhagyásának megadása tekintetében a kérelmező által javasolt új időpontot nem előzheti meg több mint öt évvel, bármely más típusalkalmassági bizonyítvány vagy korlátozott típusalkalmassági bizonyítvány módosítására vonatkozó kérelem esetében pedig több mint három évvel.”;
                                 
                              
                  
                        3.
                     
                     
                        a 21.A.165. c) 3. pont helyébe a következő szöveg lép:
                        
                                    „3.
                                 
                                 
                                    ezen túlmenően környezetvédelmi követelmények fennállása esetén megállapítja, hogy:
                                    
                                                i.
                                             
                                             
                                                az elkészült hajtómű a gyártás időpontjában megfelel a hajtóművekre alkalmazandó kipufogógáz-kibocsátási követelményeknek, és
                                             
                                          
                                                ii.
                                             
                                             
                                                az elkészült repülőgép az első légialkalmassági bizonyítvány kiállítása napján megfelel az alkalmazandó szén-dioxid-kibocsátási követelményeknek.”;
                                             
                                          
                              
                  
                        4.
                     
                     
                        a 21.A.174. b) 3. pont helyébe a következő szöveg lép:
                        
                                    „3.
                                 
                                 
                                    használt légi jármű tekintetében, amennyiben a származási ország
                                    
                                                i.
                                             
                                             
                                                tagállam, az 1321/2014/EU bizottsági rendelet I. melléklete (M. rész) vagy Vb. melléklete (ML. rész) szerint kibocsátott légialkalmassági felülvizsgálati bizonyítványt (*1);
                                             
                                          
                                                ii.
                                             
                                             
                                                egy harmadik ország:
                                                
                                                            —
                                                         
                                                         
                                                            nyilatkozatot annak az államnak az illetékes hatóságától, ahol a légi járművet nyilvántartásba vették, amely nyilatkozatban feltüntetik a légi jármű nyilvántartás szerinti állapotát az átruházáskor,
                                                         
                                                      
                                                            —
                                                         
                                                         
                                                            a súlyra és a súlypontra vonatkozó jelentést, valamint a terhelési lapot,
                                                         
                                                      
                                                            —
                                                         
                                                         
                                                            a repülési kézikönyvet, ha azt a légi járműre vonatkozó légialkalmassági alapkövetelmény előírja,
                                                         
                                                      
                                                            —
                                                         
                                                         
                                                            a korábbi adatokat a légi jármű gyártási, átalakítási és karbantartási szabványának megállapításához, beleértve a 21.B.327. pont szerint kiállított valamely korlátozott légialkalmassági bizonyítvánnyal összefüggő valamennyi korlátozást,
                                                         
                                                      
                                                            —
                                                         
                                                         
                                                            a légialkalmassági bizonyítvány vagy korlátozott légialkalmassági bizonyítvány kiállítására, valamint az 1321/2014/EU bizottsági rendelet I. melléklete (M. rész) vagy Vb. melléklete (ML. rész) szerinti légialkalmassági felülvizsgálaton alapuló légialkalmassági felülvizsgálati bizonyítvány kiállítására vonatkozó ajánlást.;
                                                         
                                                      
                                          
                              
                           (*1)  A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 362., 2014.12.17., 1. o.).”;"
                        
                     
                  
                        5.
                     
                     
                        a 21.A.179. a) 2. pont i. alpontja helyébe a következő szöveg lép:
                        
                                    „i.
                                 
                                 
                                    a korábbi légialkalmassági bizonyítvány vagy az 1321/2014/EU rendelet I. melléklete (M. rész) vagy Vb. melléklete (ML. rész) szerint kiállított érvényes légialkalmassági felülvizsgálati bizonyítvány bemutatásakor;”;
                                 
                              
                  
                        6.
                     
                     
                        a 21.A.441. a) pont helyébe a következő szöveg lép:
                        
                                    „a)
                                 
                                 
                                    A javítást az 1321/2014/EU rendelet I. mellékletének (M. rész), II. mellékletének (145. rész), Vb. mellékletének (ML. rész) vagy Vd. mellékletének (CAO-rész) megfelelően kell elvégezni, vagy pedig azt az e melléklet G. alrésze szerint jóváhagyott gyártó szervezetnek kell elvégeznie a 21.A.163.d) pont szerinti kiváltsága keretében;”;
                                 
                              
                  
                        7.
                     
                     
                        a 21.A.604. b) pont helyébe a következő szöveg lép:
                        
                                    „b)
                                 
                                 
                                    a 21.A.611. pont rendelkezéseitől eltérve a D. alrész követelményeit kell alkalmazni az APU ETSO-engedély jogosultja által végzett tervmódosítások és az egyéb kérelmezők által végzett, kis módosításként besorolt tervmódosítások jóváhagyására, és az E. alrész követelményeit kell alkalmazni az egyéb kérelmezők által végzett, nagy módosításként besorolt tervmódosítások jóváhagyására. Ha az E. alrész követelményeit kell alkalmazni, kiegészítő típusalkalmassági bizonyítvány helyett külön ETSO-engedély kerül kiadásra; valamint”;
                                 
                              
                  
                        8.
                     
                     
                        a 21.A.711. d) pont helyébe a következő szöveg lép:
                        
                                    „d)
                                 
                                 
                                    Az 1321/2014/EU rendelet Vc. mellékletének (CAMO-rész) CAMO.A.125. pontjával vagy az 1321/2014/EU rendelet Vd. mellékletének (CAO-rész) CAO.A.095. pontjával összhangban számára biztosított jogosultság alapján egy jóváhagyott szervezet is kiállíthat repülési engedélyt (20b. számú EASA-űrlap, lásd a IV. függeléket), amennyiben az e melléklet 21.A.708. pontja szerinti repülési feltételek jóváhagyása az e melléklet 21.A.710. pontjának megfelelően megtörtént;”;
                                 
                              
                  
                        9.
                     
                     
                        a 21.B.325. c) pont helyébe a következő szöveg lép:
                        
                                    „c)
                                 
                                 
                                    Nem tagállamból származó új vagy használt légi jármű esetében az a) vagy b) pont szerinti megfelelő légialkalmassági bizonyítvány mellett a nyilvántartásba vevő tagállam illetékes hatósága a légi jármű első légialkalmassági felülvizsgálati bizonyítványát (15a. vagy 15c. számú EASA-űrlap, lásd a II. függeléket) is kiállítja.”;
                                 
                              
                  
                        10.
                     
                     
                        a 21.B.326. b) 1. pont iii. alpontjának helyébe a következő szöveg lép:
                        
                                    „iii.
                                 
                                 
                                    a légi járművön az 1321/2014/EU rendelet I. mellékletének (M. rész) vagy Vb. mellékletének (ML. rész) rendelkezéseivel összhangban ellenőrzést hajtottak végre.”;
                                 
                              
                  
                        11.
                     
                     
                        a 21.B.327. a) 2. i. C. pontja helyébe a következő szöveg lép:
                        
                                    „C.
                                 
                                 
                                    a légi járművön az 1321/2014/EU rendelet I. mellékletének (M. rész) vagy Vb. mellékletének (ML. rész) rendelkezéseivel összhangban ellenőrzést hajtottak végre.”;
                                 
                              
                  
                        12.
                     
                     
                        A függelékek „EASA-ŰRLAPOK” jegyzékében a „II. függelék – Légialkalmassági felülvizsgálati bizonyítvány (15a. számú EASA-űrlap)”-ra való hivatkozás helyébe a következő szöveg lép:
                        „II. függelék – Légialkalmassági felülvizsgálati bizonyítvány (15a. és 15c. számú EASA-űrlap)”;
                     
                  
                        13.
                     
                     
                        A II. függelék helyébe a következő szöveg lép:
                        
                           
                              „II. függelék
                              
                                 Légialkalmassági felülvizsgálati bizonyítvány – 15a. számú EASA-űrlap
                              
                              
                                          [TAGÁLLAM]
                                          Az Európai Unió tagállama (*)
                                          
                                             LÉGIALKALMASSÁGI FELÜLVIZSGÁLATI BIZONYÍTVÁNY (LFB)
                                          
                                          LFB-hivatkozás: ................
                                          Az (EU) 2018/1139 európai parlamenti és tanácsi rendelet alapján a(z) [TAGÁLLAM ILLETÉKES HATÓSÁGA] ezennel tanúsítja, hogy az alábbi légi járművet:
                                          A légi jármű gyártója: …
                                          A gyártó jelzése: …
                                          A légi jármű lajtsromjele: …
                                          A légi jármű sorozatszáma: …
                                          a felülvizsgálat időpontjában légi közlekedésre alkalmasnak találta.
                                          
                                                      Kiállítás időpontja: …
                                                   
                                                   
                                                      Lejárat időpontja: …
                                                   
                                                Sárkányszerkezet repült óráinak száma (FH) a kiállítás napján (**): …
                                          
                                                      Aláírás: …
                                                   
                                                   
                                                      Engedély száma: …
                                                   
                                                1. kiterjesztés: Az 1321/2014/EU bizottsági rendelet I. mellékletének (M. rész) M.A.901. pontjával összhangban az elmúlt egy évben a légi jármű ellenőrzött környezetben maradt. A légi jármű e bizonyítvány kiállításának időpontjában légi közlekedésre alkalmas.
                                          
                                                      Kiállítás időpontja: …
                                                   
                                                   
                                                      Lejárat időpontja: …
                                                   
                                                Sárkányszerkezet repült óráinak száma (FH) a kiállítás napján (**): …
                                          
                                                      Aláírás: …
                                                   
                                                   
                                                      Engedély száma: …
                                                   
                                                
                                                      Vállalat neve: …
                                                   
                                                   
                                                      Jóváhagyás hivatkozási száma: …
                                                   
                                                2. kiterjesztés: Az 1321/2014/EU bizottsági rendelet I. mellékletének (M. rész) M.A.901. pontjával összhangban az elmúlt egy évben a légi jármű ellenőrzött környezetben maradt. A légi jármű a bizonyítvány kiállításának időpontjában légi közlekedésre alkalmas.
                                          
                                                      Kiállítás időpontja: …
                                                   
                                                   
                                                      Lejárat időpontja: …
                                                   
                                                Sárkányszerkezet repült óráinak száma (FH) a kiállítás napján (**): …
                                          
                                                      Aláírás: …
                                                   
                                                   
                                                      Engedély száma: …
                                                   
                                                
                                                      Vállalat neve: …
                                                   
                                                   
                                                      Jóváhagyás hivatkozási száma: …
                                                   
                                                
                                    15a. számú EASA-űrlap, 5. kiadás
                              
                                          (*)
                                       
                                       
                                          Nem EU-tagállam esetén törlendő.
                                       
                                    
                                          (**)
                                       
                                       
                                          Kivéve léghajók esetében.
                                       
                                    
                                 15c. számú EASA-űrlap – Légialkalmassági felülvizsgálati bizonyítvány
                              
                              
                                          
                                             LÉGIALKALMASSÁGI FELÜLVIZSGÁLATI BIZONYÍTVÁNY (LFB) (az ML. résznek megfelelő légi járművek esetében)
                                          
                                          LFB-hivatkozás: ................
                                          Az (EU) 2018/1139 európai parlamenti és tanácsi rendelet alapján:
                                          [AZ ILLETÉKES HATÓSÁG NEVE]
                                          vagy
                                          [A JÓVÁHAGYOTT SZERVEZET NEVE, CÍME és JÓVÁHAGYÁSI HIVATKOZÁSA]
                                          vagy
                                          [A TANÚSÍTÁST VÉGZŐ SZEMÉLYEK TELJES NEVE ÉS A 66. RÉSZ SZERINTI ENGEDÉLYÉNEK SZÁMA (VAGY EGYENÉRTÉKŰ NEMZETI ENGEDÉLY)]
                                          ezennel igazolja, hogy az 1321/2014/EU bizottsági rendelettel összhangban elvégezte a következő légi jármű légialkalmassági felülvizsgálatát:
                                          
                                                      A légi jármű gyártója: …
                                                   
                                                   
                                                      A gyártó jelzése: …
                                                   
                                                
                                                      A légi jármű lajtsromjele: …
                                                   
                                                   
                                                      A légi jármű sorozatszáma: …
                                                   
                                                és ezt a légi járművet a felülvizsgálat időpontjában légi közlekedésre alkalmasnak találta.
                                          
                                                      Kiállítás időpontja: …
                                                   
                                                   
                                                      Lejárat időpontja: …
                                                   
                                                Sárkányszerkezet repült óráinak száma a kiállítás napján (*): …
                                          
                                                      Aláírás: …
                                                   
                                                   
                                                      Engedély száma (adott esetben): …
                                                   
                                                1. kiterjesztés: A légi jármű megfelel az Vb. melléklet (ML. rész) ML.A.901. c) pontjában foglalt feltételeknek.
                                          
                                                      Kiállítás időpontja: …
                                                   
                                                   
                                                      Lejárat időpontja: …
                                                   
                                                Sárkányszerkezet repült óráinak száma (FH) a kiállítás napján (**): …
                                          
                                                      Aláírás: …
                                                   
                                                   
                                                      Engedély száma: …
                                                   
                                                
                                                      Vállalat neve: …
                                                   
                                                   
                                                      Jóváhagyás hivatkozási száma: …
                                                   
                                                2. kiterjesztés: A légi jármű megfelel az Vb. melléklet (ML. rész) ML.A.901. c) pontjában foglalt feltételeknek.
                                          
                                                      Kiállítás időpontja: …
                                                   
                                                   
                                                      Lejárat időpontja: …
                                                   
                                                Sárkányszerkezet repült óráinak száma (FH) a kiállítás napján (**): …
                                          
                                                      Aláírás: …
                                                   
                                                   
                                                      Engedély száma: …
                                                   
                                                
                                                      Vállalat neve: …
                                                   
                                                   
                                                      Jóváhagyás hivatkozási száma: …
                                                   
                                                
                                    
                                          (*)
                                       
                                       
                                          Kivéve ballonok és léghajók esetében.
                                       
                                    15c. számú EASA-űrlap, 3. kiadás
                           
                        
                     
                  
               (*1)  A Bizottság 1321/2014/EU rendelete (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (HL L 362., 2014.12.17., 1. o.).”;”